Il-Forzi Armati ta' Malta daħħlu 44 immigrant illum li kienu abbord il-bastiment Alan Kurdi, fosthom tlett itfal, b'waħda minnhom ta' ftit iżjed minn sena. Dan ikkonfermatu ma' Newsbook.com.mt kelliema għall-Forzi Armati ta' Malta, li spjegat li dawn deħlin għall-ħabta tal-4.15pm. Il-bastiment Alan Kurdi hu operat mill-għaqda ta' salvataġġ Sea-Eye, li kitbet fuq Twitter li fost dawn l-44 immigrant, hemm erba' nisa u tlett itfal. Dawn in-nies ilhom jissieltu mal-qilla tal-Baħar Mediterran mis-Sibt li għadda, u ġew salvati lbieraħ filgħaxija. Sorsi ta' Newsbook.com.mt qalu li t-tlett itfal abbord kienu ta' ħames snin, tliet snin u ħmistax-il xahar. Skont is-sorsi, in-nazzjonalitajiet tal-immigranti huma Sirjani, Libjani, Pakistani, mill-Bangladexx u mill-Guinea. Unsere Crew an Bord der #AlanKurdi hat am Abend 44 Menschen gerettet, darunter vier Frauen und drei Kinder. Die Menschen gaben an, schon seit Samstag unterwegs zu sein. Auf See sei Ihnen dann der Treibstoff ausgegangen. pic.twitter.com/YJREuoWGtf — sea-eye (@seaeyeorg) July 8, 2019 Jumejn ilu, iddaħħlu Malta 123 immigrant, 65 minnhom li ġew salvati mill-istess għaqda Sea-Eye fuq l-istess bastiment. Aqra: Aġġornata 4: Jidħlu Malta 123 immigrant Filmat: Miguela Xuereb .td_uid_3_5ee4de0fda533_rand.td-a-rec-img{text-align:left}.td_uid_3_5ee4de0fda533_rand.td-a-rec-img img{margin:0 auto 0 0}